Dogtertjie kritiek na taxi oor haar ryFoto: ER24 ŉ Agtjarige skoolmeisie is in ŉ kritieke toestand in die hospitaal nadat sy deur ŉ taxi gestamp en etlike meters ver gesleep is. Volgens Vanessa Jackson, ŉ woordvoerder ER24, het die voorval Woensdag in die Zandspruit informele nedersetting naby Honeydew, Gauteng, plaasgevind. “Die kind het ernstige kopbeserings opgedoen en haar been is gebreek,” het Jackson gesê. Volgens ooggetuies het die skoolmeisie oor die pad gestap toe die taxi haar getref het. Sy is met ŉ helikopter na die Chris Hani Baragwanath-hospitaal geneem.